Държавен вестник, бр. 61, 2015 г., стр. 23

БРОЙ  61	
Д Ъ Р Ж А В Е Н  В Е С Т Н И К 	
СТР.  23  
5. осигуряване в пределите на своята 
компетентност на организацията и функци­
онирането на специалните комуникации на 
охраняваните лица;
6. осигуряване защита на охраняваните 
лица и охраняемите обекти при бедствия, при 
положение на война, при военно или друго 
извънредно положение.
Чл. 14. (1) За осъществяване на функциите 
по чл. 13 и в пределите на своята компетент­
ност Националната служба за охрана:
1. създава и поддържа условия и ред, 
необходими за осигуряване безопасността 
на охраняваните лица в местата на тяхното 
пребиваване, и отстранява препятствията за 
осъществяване на охраната;
2. организира и провежда технически и 
други мероприятия, необходими за осигуря­
ване безопасността на охраняваните лица и 
охраняемите обекти;
3. осигурява специализиран транспорт;
4. при необходимост организира съпро­
вождане, пилотиране или ескорт на транс­
портните средства на охраняваните лица при 
спазване изискванията на Закона за движе­
нието по пътищата;
5. изгражда и поддържа системи за наблю­
дение, сигнализация и охрана при охраняемите 
обекти; 
6. организира и провежда дейности и ме­
роприятия, включително охранително-техни­
чески, за изграждане и усъвършенстване на 
средствата и системите за комуникация на 
охраняваните лица и охраняемите обекти, 
осигуряване на тяхната надеждност и инфор­
мационна сигурност; 
7. организира и провежда в местата на 
пребиваване на охраняваните лица охрани­
телно-технически, радиационен, химически и 
санитарно-хигиенен контрол, както и контрол 
върху храните и напитките, предназначени за 
консумация от охраняваните лица; 
8. осигурява информационно-аналитичната 
дейност по охраната;
9. осигурява контрол на дейността и без­
опасността на своите служители;
10. взаимодейства и сътрудничи с държав­
ните органи, органите на местното самоупра­
вление, юридически и физически лица, както 
и със съответните органи и организации в 
други държави;
11. осъществява проучване, подбор, про­
верка за психологическа пригодност, първо­
начално и текущо обучение, включително 
начално военно обучение, както и повишаване 
квалификацията на служителите си;
12. осигурява логистично своята дейност;
13. осигурява транспортно своята дейност 
и осъществява обслужване и поддръжка на 
специализираните автомобили и другите мо­
торни превозни средства;
14. осигурява транспортно дейността на ад­
министрацията на президента на републиката;
15. управлява предоставените є имоти и 
движими вещи;
16. извършва документиране, фотографира­
не и озвучаване, звукозапис и видеозаснемане 
по време на публични прояви с участие на 
охраняваното лице. 
(2) Други функции и дейности могат да се 
възлагат на Националната служба за охрана 
само със закон.
Г л а в а  п е т а
ОХРАНИТЕЛНА ДЕЙНОСТ
Раздел І
Видове охрана
Чл. 15. (1) Охраната по този закон включва:
1. лична охрана на определените в този 
закон лица;
2. охрана на обекти;
3. охрана на мероприятия;
4. специализиран транспорт.
(2) Видовете охрана по ал. 1 могат да се 
прилагат поотделно или в комбинация в слу­
чаите, определени в този закон.
Чл. 16. (1) Личната охрана е дейност по 
защитата на живота, телесната неприкоснове­
ност, здравето и достойнството на охранява­
ното лице от противозаконни посегателства, 
тяхното предотвратяване и пресичане, при 
която лицето изпълнява указанията за безо­
пасност, предписани от Националната служба 
за охрана или от съответния служител.
(2) На охраняваното лице се предоставя 
информация относно заплахата за неговата 
безопасност. 
Чл. 17. (1) Охраната на обект е дейност по 
възпрепятстване на неправомерно проникване 
на лица в охраняемите обекти по месторабота 
и местоживеене на охраняваните лица, както 
и на пряко посегателство срещу тях.
(2) Дейността по ал. 1 може да включва 
и въвеждането на пропускателен режим за 
допускане на лица и транспортни средства, 
както и за внасяне на предмети в охраняем 
обект.
Чл. 18. (1) Дейността по охрана на меро­
приятия е комплекс от действия за защита 
на охраняеми обекти и обезпечаване безопас­
ността на охранявани лица при участието им 
в масови прояви или дейности с краткосрочен 
характер. 
(2) Дейността по ал. 1 се извършва само­
стоятелно или съвместно с други компетентни 
държавни органи, други юридически лица 
и граждани с цел осигуряването на безпре­
пятствено и спокойно протичане на масови 
прояви или дейности с краткосрочен характер.
(3) Когато информацията за съответното 
мероприятие постъпи в службата по-малко 
от 24 часа преди началото му, дейността за 
охрана по ал. 1 не се прилага в пълен обем.